O BNG vén de facerse coa alcaldía de Barreiros, concello rural de pouco máis de 3.000 habitantes que baixo o goberno do PP se converteu en símbolo das desfeitas urbanísticas no litoral galego. Hai un ano sucesivas sentenzas na vía administrativa consideraron ilegais as licenzas para milleiros de vivendas que outorgara o anterior alcalde, o popular Alfonso Fuente, que hai catros meses foi absolto na vía penal. Repasamos algunhas das imaxes que deixou o seu modelo de crecemento, co que quería facer de Barreiros “o Sanxenxo do norte”.